
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 514 

3 Μαΐου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Άσκηση εκλογικού δικαιώματος Ελλήνων ναυτικών 
στο εσωτερικό στις εκλογές του Ευρωπαϊκού Κοι¬ 
νοβουλίου της 13ης Ιουνίου 1999. 

Καθορισμός αριθμού συνεργατών που θα απασχολη¬ 
θούν με σύμβαση μίσθωσης έργου στο ΥΠΕΘΟ.... 
Καθορισμός επιδόματος αλλοδαπής μόνιμης υπαλλή¬ 
λου με βαθμό Α’ του Κλάδου ΠΕ Διοικητικός - Οικο¬ 
νομικός του Υπουργείου Περιβάλλοντος - Χωροτα¬ 
ξίας & Δημοσίων Έργων, τοποθετημένης στο Γ. Τ. 

Βοστώνης του Υπουργείου Τύπου & Μ.Μ.Ε. 

Καθορισμός επιδόματος αλλοδαπής μόνιμης υπαλλή¬ 
λου με βαθμό Β' του Κλάδου ΔΕ Διοικητικού - Λογι- 
σπκού του Γενικού Επιτελείου Αεροπορίας του Υ¬ 
πουργείου Εθνικής Άμυνας, αποσπασμένης στο 
Γ.Τ. Μόσχας του Υπουργείου Τύπου και Μ.Μ.Ε. 


ΑΠΟΦΑΣΕΙ Σ 

Αριθ. 10107 (1) 

Άσκηση εκλογικού δικαιώματος Ελλήνων ναυτικών στο ε¬ 
σωτερικό στις εκλογές του Ευρωπαϊκού Κοινοβουλίου 
της 13ης Ιουνίου 1999. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις των άρθρων 27 παρ. 13 και 75 παρ. 9 και 
10του Π.Δ. 55/1999 (ΦΕΚ58/1999τ. Α') «Κωδικοποίησησ’ 
ενιαίο κείμενο των διατάξεων της νομοθεσίας για την ε¬ 
κλογή βουλευτών». 

β) Την άσκηση της απρόσκοπτης άσκησης του εκλογι¬ 
κού δικαιώματος των ναυτικών. 

γ) Το γεγονός ότι από την απόφαση αυτή δεν προκύπτει 
δαπάνη σε βάρος του κρατικού προϋπολογισμού, απο¬ 
φασίζουμε: 

τη ρύθμιση λεπτομερειών για την άσκηση του εκλογικού 
δικαιώματος κατά τις εκλογές του Ευρωπαϊκού Κοινο¬ 


βουλίου έτους 1999 από τους Έλληνες ναυτικούς στο ε¬ 
σωτερικό οι οποίες θα λάβουν χώρα την Κυριακή 13 Ιου¬ 
νίου 1999, ως ακολούθως. 

I. α) Σύμφωνα με την παράγραφο 13 του άρθρου 27 του 
Π.Δ. 55/99, Έλληνες ναυτικοί που υπηρετούν σε πλοίο με 
ελληνική σημαία, το οποίο προβλέπεται σύ μφωνα με τα ε¬ 
γκεκριμένα δρομολόγια κινήσεώς του κατά την ημέρα της 
ψηφοφορίας να βρίσκεται σε λιμάνι Δήμου ή Κοινότητας, 

2 διαφορετικής από αυτήν στους εκλογικούς καταλόγους 
της οποίας είναι εγγεγραμμένοι, ασκούντο εκλογικό τους 
δικαίωμα στις εκλογές του Ευρωπαϊκού Κοινοβουλίου 
στο Δήμο ή στην Κοινότητα του λιμένα που θα βρίσκεται 
το πλοίο στο οποίο υπηρετούν, με ονομαστικές καταστά- 

3 σεις, που μετά την επικύρωσή τους με απόφαση του οι¬ 
κείου Πρωτοδικείου έχουν ισχύ ειδικών εκλογικών κατα¬ 
λόγων (άρθρο 27 παρ. 9 Π.Δ. 55/99). 

β) Για να μπορέσουν να ασκήσουν το εκλογικό τους δι¬ 
καίωμα οι πιο πάνω εκλογείς απαιτείται: 

1) Να είναι Έλληνες πολίτες και να υπηρετούν σε πλοίο 
με Ελληνική σημαία την ημέρα προκήρυξης των εκλογών. 

2) Να είναι γραμμένοι σε εκλογικούς καταλόγους Δή¬ 
μου ή Κοινότητας του Κράτους. 

3) Να μην έχουν στερηθεί του δικαιώματος του εκλέγειν, 
σύμφωνα με τις διατάξεις του άρθρου 5 του Π.Δ. 55/1999. 

4) Να προβλέπεται ότι το πλοίο στο οποίο υπηρετούν θα 
βρίσκεται, με βάση τα εγκεκριμένα δρομολόγια ή το πρό¬ 
γραμμα κίνησής του κατά την ημέρα της διενέργειας των 
εκλογών, σε Ελληνικό λιμάνι Δήμου ή Κοινότητας διαφο¬ 
ρετικού από εκείνον στους εκλογικούς καταλόγους του ο¬ 
ποίου είναι εγγεγραμμένοι. 

γ) Οι ονομαστικές καταστάσεις των εκλογέων αυτών, οι 
οποίες θα περιέχουν όλα τα στοιχεία που ορίζονται στην 
παρ. 2 του άρθρου 27 του Π.Δ. 55/99 και όπου συντρέχει 
περίπτωση, ανάλογα, στοιχεία αυτών (όπως π.χ. για το 
βαθμό και την ειδικότητα με την οποία κάθε ναυτικός υ¬ 
πηρετεί στο πλοίο) και στις οποίες θα αναγράφεται υπο¬ 
χρεωτικά ο Δήμος ή η Κοινότητα όπου αυτοί θα ασκήσουν 
το εκλογικό τους δικαίωμα, συντάσσονται και υπογράφο¬ 
νται από τον Πλοίαρχο του πλοίου που υπηρετούν, ο ο¬ 
ποίος βεβαιώνει πάνω σε αυτές, ότι οι εκλογείς που περι¬ 
λαμβάνονται στις καταστάσεις, ανήκουν στη δύναμη του 
πληρώματος του πλοίου. Οι καταστάσεις θεωρούνται για 
το γνήσιο της υπογραφής και το αληθές του περιεχομέ- 

νου τους από τον Προϊστάμενο της Λιμενικής ή Αστυνομι¬ 
κής ή Τελωνειακής Αρχής του Δήμου ή της Κοινότητας ό¬ 
που ναυλοχείτο πλοίο. 

δ) Οι καταστάσεις αυτές, έντυπα των οποίων οι Πλοίαρ¬ 
χοι εγκαίρως πρέπει να προμηθευτούν από αρμόδιες Υ¬ 
πηρεσίες (Νομ/κές Αυτοδιοικήσεις), συντάσσονται σε πέ¬ 
ντε (5) αντίτυπα. Τα τέσσερα (4) με συνημμένα τα εκλογι¬ 
κά βιβλιάρια, διαβιβάζονται - παραδίδονται μέσα σε πέντε 
(5) ημέρες από τη δημοσίευση του Διατάγματος της προ¬ 
κήρυξης των εκλογών στον Πρόεδρο Πρωτοδικών της οι¬ 
κείας εκλογικής περιφέρειας στην οποία θα ασκήσουν το 
εκλογικό τους δικαίωμα οι παραπάνω εκλογείς και το ένα 
(1) αντίτυπο στον οικείο Νομάρχη προκειμένου να εκτιμή¬ 
σει τις αντίστοιχες ανάγκες κατά τον καθορισμό των ε¬ 
κλογικών τμημάτων και την κατανομή των εκλογέων στα 
τμήματα αυτά. Οι ανωτέρω εκλογείς ψηφίζουν βάση το 
ναυτικό τους φυλλάδιο και την αστυνομική τους ταυτότη¬ 
τα. 

ε) Οι επικυρωμένες από το Πρωτοδικείο καταστάσεις, 
που αποτελούν πλέον ειδικούς εκλογικούς καταλόγους, 
αποστέλλονται αμέσως στην αρμόδια Νομ/κή Αυτοδιοί¬ 
κηση, η οποία μεριμνά για την προώθηση τους στα εκλο¬ 
γικά τμήματα που θα ψηφίσουν οι εκλογείς αυτοί. 

στ) Τα εκλογικά βιβλιάρια επιστέφονται στον πλοίαρχο, 
με μέριμνα και ευθύνη του οποίου φυλάσσονται σε ασφα¬ 
λές μέρος και δεν παραδίδονται στους ενδιαφερομένους 
ναυτικούς παρά μόνο την επόμενη των εκλογών. 

ζ) Οι Πλοίαρχοι των πλοίων που θα καταθέσουν κατα¬ 
στάσεις και εκλογικά βιβλιάρια των ναυτικών στα οικεία 
πρωτοδικεία για εγγραφή στους ειδικούς εκλογικούς κα¬ 
ταλόγους, θα πρέπει να μεριμνήσουν για την παραλαβή 
των εκλογικών βιβλιαρίων με αντίγραφο θεωρημένης κα- 
ταστάσεως από το οικείο Πρωτοδικείο. Ακόμη θα πρέπει 
να απευθυνθούν στην οικεία Νομ/κή Αυτοδιοίκηση, στην 
οποία θα έχουν διαβιβάσει αντίγραφο καταστάσεων, προ¬ 
κειμένου να παραλάβουν καταστάσεις κατανομής των 
ναυτικών στα εκλογικά τμήματα, στα οποία θα ασκήσουν 
το εκλογικό τους δικαίωμα. 

II. α) Οι Έλληνες ναυτικοί που υπηρετούν σε πλοία με 
Ελληνική σημαία, τα οποία κατά την ημέρα των εκλογών 
του Ευρωπαϊκού Κοινοβουλίου βρίσκονται ή καταπλέουν 
σε Ελληνικό λιμάνι Δήμου ή Κοινότητας, διαφορετικής α¬ 
πό αυτήν στους ειδικούς καταλόγους της οποίας είναι εγ¬ 
γεγραμμένοι, ψηφίζουν στα εκλογικά τμήματα του Δήμου 
ή της Κοινότητας που βρίσκονται, όπως προβλέπουν οι 
διατάξεις του άρθρου 75 παρ. 9 του Π.Δ. 55/99 και σύμ¬ 
φωνα με όσα ορίζονται στην απόφαση αυτή. 

Απαραίτητη προϋπόθεση για την εφαρμογή των ανωτέ¬ 
ρω διατάξεων αποτελεί η εγγραφή των υπόψη Ελλήνων 
ναυτικών στους ειδικούς εκλογικούς καταλόγους του άρ¬ 
θρου 27 του Π.Δ. 55/99 και η αδυναμία για αποδεδειγμέ¬ 
νους λόγους ανωτέρας βίας (δυσμενείς καιρικές συνθή¬ 
κες, βλάβη πλοίου, κ.λ.π.), να ψηφίσουν στον τόπο που έ¬ 
χουν ορισθεί με τους παραπάνω ειδικούς εκλογικούς 
καταλόγους. 

β) Για την εφαρμογή των διατάξεων του άρθρου 75παρ. 
9 του Π.Δ. 55/99: 

«Έλληνες ναυτικοί» νοούνται οι απογεγραμμένοι Έλλη¬ 
νες ναυτικοί, κάτοχοι ναυτικού φυλλαδίου, εγγεγραμμέ¬ 
νοι σε εκλογικούς καταλόγους Δήμου ή Κοινότητας του 
Κράτους, που δεν έχουν στερηθεί του δικαιώματος του ε- 


κλέγειν σύμφωνα με τις διατάξεις του άρθρου 5 του Π.Δ. 
55/99. 

Με τον όρο «υπηρετούν» νοούνται οι ανήκοντες στο 
πλήρωμα πλοίου, το οποίο, κατά την ημέρα δημοσίευσης 
του Προεδρικού Διατάγματος προκήρυξης των εκλογών 
φέρει Ελληνική σημαία. 

γ) Η ψηφοφορία γίνεται με ονομαστική κατάσταση, που 
συντάσσεται και υπογράφεται από τον Πλοίαρχο του 
πλοίου στο οποίο υπηρετούν οι ναυτικοί, ο οποίος βεβαι¬ 
ώνει υπεύθυνα πάνω σ’ αυτήν ότι αυτοί που περιλαμβά¬ 
νονται στην κατάσταση, ανήκουν στο πλήρωμα του πλοί¬ 
ου και είναι γραμμένοι σε ειδικούς εκλογικούς καταλό¬ 
γους του άρθρου 27 του Π.Δ. 55/Θ9. Η κατάσταση αυτή, 
για κάθε εκλογέα ναυτικό, πρέπει να περιλαμβάνει τα α¬ 
κόλουθα στοιχεία: 

1) Το ονοματεπώνυμο του ναυτικού. 

2) Το όνομα πατέρα και μητέρας. 

3) Το ονοματεπώνυμο του συζύγου, αν πρόκειται για έγ- 
γαγες γυναίκες. 

4) Το έτος γέννησης. 

5) Τον αριθμό ναυτικού φυλλαδίου (Μ.Ε.Θ.). 

6) Το βαθμό ή την ειδικότητα, με την οποία υπηρετεί στο 
πλοίο. 

7) Το όνομα του πλοίου, τον αριθμό και το λιμάνι νηολο¬ 
γίου του. 

Στην κατάσταση γίνεται μνεία ότι αυτή εκδίδεται, για την 
ψηφοφορία κατά τις εκλογές του Ευρωπαϊκού Κοινοβου¬ 
λίου της 13ης Ιουνίου 1999, σύμφωνα με τις διατάξεις του 
άρθρου 75 παρ. 9 της εκλογικής νομοθεσίας (Π.Δ. 55/99). 

δ) Την ονομαστική κατάσταση προσκομίζει κατά την η¬ 
μέρα της ψηφοφορίας ο Πλοίαρχος στον Προϊστάμενο 
της Λιμενικής ή Αστυνομικής ή Τελωνειακής Αρχής του 
Δήμου ή της Κοινότητας που ναυλοχεί το πλοίο, προκει¬ 
μένου να θεωρηθεί το γνήσιο της υπογραφής του και το 
αληθές του περιεχομένου της. 

Στη συνέχεια η ονομαστική κατάσταση παραδίδεται α¬ 
πευθείας στον Πρόεδρο της εφορευτικής επιτροπής του 
οικείου εκλογικού τμήματος από τον Πλοίαρχο ή αξιωμα¬ 
τικό του πλοίου. 

ε) Προκειμένου να προβεί στη θεώρηση της ονομαστι¬ 
κής κατάστασης ο Προϊστάμενος της Λιμενικής ή Αστυ¬ 
νομικής ή Τελωνειακής Αρχής λαμβάνει υπόψη: 

1) Το ναυτολόγιο του πλοίου. 

2) Το ημερολόγιο γέφυρας του πλοίου. 

στ) Κατά τη θεώρηση των ονομαστικών καταστάσεων 
καταχωρείται από τον Προϊστάμενο της Λιμενικής, Αστυ¬ 
νομικής ή Τελωνειακής Αρχής, εγγραφή στο ημερολόγιο 
του πλοίου ότι θεωρήθηκαν καταστάσεις σύμφωνα με άρ¬ 
θρο 75 παραγρ. 9 του Π.Δ. 55/1999, με μνεία του Πρωτο¬ 
δικείου που θεώρησε τους αρχικούς ειδικούς εκλογικούς 
καταλόγους του συγκεκριμένου πλοίου. 

ζ) Πριν από τη θεώρηση, ο Προϊστάμενος της Λιμενικής 
ή Αστυνομικής ή Τελωνειακής Αρχής, θα ελέγχει από το η¬ 
μερολόγιο του πλοίου αν έχει γίνει θεώρηση άλλης κατα- 
στάσεως σύμφωνα με την παραπάνω διαδικασία από άλ¬ 
λη αρμόδια Αρχή. 

η) Επίσης, ο προϊστάμενος της Λιμενικής ή Αστυνομι¬ 
κής ή Τελωνειακής Αρχής, πριν από τη θεώρηση, θα ζητά 
από τον Πλοίαρχο να του επιδείξει το θεωρημένο από το 
οικείο Πρωτοδικείο αντίγραφο ειδικού εκλογικού κατα 

λόγου του πλοίου, προκειμένου να διαπιστώσει ότι οι α- 
ναψερόμενοι οτις υπό θεώρηση ονομαστικές καταστά¬ 
σεις του άρθρου 75 παραγρ. 9 του Π.Δ. 55/1999, περι¬ 
λαμβάνονται και στον αρχικά συνταχθέντα ειδικό εκλογι¬ 
κό κατάλογο. 

Για το λόγο αυτό οι Πλοίαρχοι θα πρέπει να μεριμνή- 
σουν για την έγκαιρη παραλαβή θεωρημένου από το οι¬ 
κείο Πρωτοδικείο αντίγραφου ειδικού εκλογικού καταλό¬ 
γου. 

θ) Ο εκλογέας ναυτικός ασκείτο εκλογικό του δικαίωμα 
με βάση την αστυνομική του ταυτότητα και το ναυτικό του 
φυλλάδιο, εφαρμοζομένων κατά τα λοιπά των διατάξεων 
της παρ. 5 άρθρου 75του Π.Δ. 55/99. 

ι) Επισημαίνεται ότι, οι διατάξεις της παραγρ. 9 του άρ¬ 
θρου 75 του Π.Δ. 55/99 έχουν εφαρμογή μόνο στην περί¬ 
πτωση που το πλήρωμα του πλοίου είναι γραμμένοι στους 
ειδικούς εκλογικούς καταλόγους του άρθρου 27 της ιδίας 
πιο πάνω νομοθεσίας και για αποδεδειγμένους λόγους α- 
νωτέρας βίας (δυσμενείς καιρικές συνθήκες, βλάβη πλοί¬ 
ου κ.λ.π.), δεν είναι δυνατή η ψηφοφορία αυτού (πληρώ¬ 
ματος) στον τόπο που έχει ορισθεί με τους παραπάνω ει¬ 
δικούς εκλογικούς καταλόγους. 

III. α) Οι Έλληνες ναυτικοί που είναι εγγεγραμμένοι 
στους εκλογικούς καταλόγους Δήμου ή Κοινότητας της 
χώρας και υπηρετούν σε πλοία με Ελληνική ή ξένη ση¬ 
μαία, τα οποία εκτελούν διεθνείς πλόες και την ημέρα των 
εκλογών του Ευρωπαϊκού Κοινοβουλίου βρίσκονται ή κα¬ 
ταπλέουν σε Ελληνικό λιμάνι, δύνανται να ψηφίσουν στα 
εκλογικά τμήματα του Δήμου ή της Κοινότητας του λιμέ¬ 
να που βρίσκεται στο πλοίο, όπως προβλέπουν οι διατά¬ 
ξεις του άρθρου 75 παρ. 10 του Π.Δ. 55/99 και σύμφωνα 
με τα οριζόμενα στην απόφαση αυτή. 

β) Για την εφαρμογή των διατάξεων της παραγράφου 
10 του άρθρου 75 του Π.Δ. 55/99: 

1. «Έλληνες ναυτικοί» νοούνται οι απογεγραμμένοι Έλ¬ 
ληνες ναυτικοί, κάτοχοι ναυτικού φυλλαδίου, εγγεγραμ¬ 
μένοι σε εκλογικούς καταλόγους Δήμου ή Κοινότητας του 
Κράτους, οι οποίοι δεν έχουν στερηθεί του δικαιώματος 
του εκλέγειν σύμφωνα με τις διατάξεις του άρθρου 5 του 
Π.Δ. 55/99. 

2. Με τον όρο «υπηρετούν» νοούνται οι ανήκοντες στο 
πλήρωμα του πλοίου. 

3. «Διεθνής πλους» νοείται ο πλους από Ελληνικό λιμά¬ 
νι προς λιμάνι της αλλοδαπής και αντιστρόφως, καθώς 
και ο πλους λιμένων της αλλοδαπής. (Ενδεικτικά, εμπί¬ 
πτουν στην έννοια αυτή τα επιβατηγά οχηματαγωγά 
πλοία που εκτελούν τακτικούς πλόες μεταξύ λιμένων Ελ¬ 
λάδος - Ιταλίας, τα φορτηγά πλοία που εκτελούν πλόες 
μεταξύ λιμένων της Μεσογείου). 

γ) Προκειμένου να αποδεικνύεται ότι οι εκλογείς ναυτι¬ 
κοί ανήκουν στο πλήρωμα του πλοίου κατά την ημέρα της 
ψηφοφορίας, συντάσσεται και υπογράφεται από τον 
Πλοίαρχο βεβαίωση για κάθε εκλογέα ναυτικό, η οποία 
περιλαμβάνει τα ακόλουθα στοιχεία: 

1. Το ονοματεπώνυμο του ναυτικού. 

2. Το όνομα πατέρα και μητέρας. 

3. Το ονοματεπώνυμο του συζύγου, αν πρόκειται για έγ¬ 
γαμες γυναίκες. 

4. Το έτος γέννησης. 

5. Τον αριθμό ναυτικού φυλλαδίου (Μ.Ε.Θ.). 


6. Το βαθμό ή την ειδικότητα, με την οποία υπηρετεί στο 
πλοίο. 

7. Το όνομα του πλοίου, τον αριθμό και το λιμάνι νηολο¬ 
γίου του. 

Στη βεβαίωση γίνεται μνεία ότι αυτή εκδίδεται για την 
ψηφοφορία κατά τις εκλογές του Ευρωπαϊκού Κοινοβου¬ 
λίου σύμφωνα με την παρ. 10 του άρθρου 75 της εκλογι¬ 
κής νομοθεσίας (Π.Δ. 55/99). 

Εφόσον σε πλοίο με ξένη σημαία ο Πλοίαρχος δεν είναι 
Έλληνας υπήκοος, η βεβαίωση συντάσσεται και υπογρά¬ 
φεται από Έλληνα αξιωματικό του πλοίου και, σε περί¬ 
πτωση που δεν υπηρετεί Έλληνας αξιωματικός, από την 
Λιμενική Αρχή του Δήμου ή της Κοινότητας που ναυλοχεί 
το πλοίο. 

δ) Τις ως άνω βεβαιώσεις προσκομίζει την ημέρα της 
ψηφοφορίας ο κατά τα ανωτέρω συντάξας αυτές, στη Λι¬ 
μενική Αρχή του Δήμου ή της Κοινότητας που ναυλοχεί το 
πλοίο, προκειμένου να θεωρηθεί το γνήσιο της υπογρα¬ 
φής του και το αληθές του περιεχομένου της. 

ε) Προκειμένου να προβούν στη θεώρηση των βεβαιώ¬ 
σεων οι Λιμενικές Αρχές λαμβάνουν υπόψη: 

Για τα πλοία με Ελληνική σημαία: 

1. Το ναυτολόγιο του πλοίου. 

2. Το ημερολόγιο γεφύρας του πλοίου. 

3. Το ναυτικό φυλλάδιο του ναυτικού. 

Για τα πλοία με ξένη σημαία 

1. Το ναυτολόγιο ή άλλο αντίστοιχο έγγραφο του πλοί¬ 
ου (ΑΡΠΊΟΕΕ), το οποίο πρέπει να φέρει θεώρηση του 
κράτους της σημαίας του πλοίου. 

2. Το ημερολόγιο γεφύρας του πλοίου. 

3. Την άδεια αναχώρησης ή ναυτολόγησης του ναυτι¬ 
κού ή το διαβατήριό του, προκειμένου να διαπιστωθεί ο 
χρόνος εξόδου. 

IV. α) Αυτονόητο είναι ότι στους Έλληνες ναυτικούς πα¬ 
ρέχεται η δυνατότητα ν’ ασκήσουν το εκλογικό τους δι¬ 
καίωμα στο Δήμο ή στην Κοινότητα στους Εκλογικούς Κα¬ 
ταλόγους της οποίας είναι εγγεγραμμένοι, εφ’ όσον δη¬ 
λώσουν την πρόθεσή τους στον Πλοίαρχο του πλοίου που 
υπηρετούν, ο οποίος θα κρίνει για τη χορήγηση ή όχι σχε¬ 
τικής άδειας, ανάλογα με τις λειτουργικές ανάγκες του 
πλοίου. 

β) Επισημαίνεται ότι, σε περίπτωση που κάτοικος ψηφί¬ 
σει χωρίς να έχει το δικαίωμα αυτό, υπόκειται σας ποινι¬ 
κές και λοιπές κυρώσεις που προβλέπει το εδάφιο ζ της 
παραγράφου 1 του άρθρου 110 της εκλογικής νομοθε¬ 
σίας (Π.Δ. 55/99), σύμφωνα με τη διάταξη του τελευταίου 
εδαφίου της παραγράφου 3 του άρθρου 2 του Ν. 
1427/1984. 

V. Με σκοπό την παροχή δικαιώματος άσκησης του ε¬ 
κλογικού δικαιώματος σε μεγαλύτερο αριθμό Ελλήνων 
ναυτικών - μελών πληρώματος πλοίων, που δεν είναι εγ¬ 
γεγραμμένοι σε ειδικούς εκλογικούς καταλόγους συστή- 
νεται στους Πλοιάρχους των εν λόγω πλοίων, να χορηγή¬ 
σουν, ύστερα από εκτίμηση των υπηρεσιακών αναγκών 
του πλοίου κατά την ημέρα ψηφοφορίας, άδεια απου¬ 
σίας, που να καλύπτει τον απολύτως αναγκαίο χρόνο για 
τη μετάβασή τους στον τόπο άσκησης του εκλογικού 
τους δικαιώματος και την επιστροφή τους από αυτόν. Αυ¬ 
τονόητο είναι ότι στους ναυτικούς - μέλη πληρώματος 
πλοίων που είναι εγγεγραμμένοι στους ειδικούς εκλογι- 

κούς καταλόγους σύμφωνα με το άρθρο 27 παράγρ. 13 
του Π.Δ. 55/99 θα πρέπει να χορηγηθεί η απαραίτητη ά¬ 
δεια απουσίας για την άσκηση του εκλογικού τους δικαι¬ 
ώματος. 

VI. Μέλη πληρώματος πλοίων που δεν θα ασκήσουν το 
εκλογικό τους δικαίωμα κατά τις ως άνω εκλογές (λόγω 
π.χ. υπηρεσιακών αναγκών πλοίων) θα πρέπει να εφοδια- 
σθούν με σχετική βεβαίωση του Πλοιάρχου, στην οποία 
θα αναφέρονται οι λόγοι μη ασκήσεως του εκλογικού 
τους δικαιώματος, θεωρημένη από Λιμενική ή Προξενική 
Αρχή για το γνήσιο της υπογραφής του Πλοιάρχου. Η πιο 
πάνω βεβαίωση θα υποβληθεί από τους ενδιαφερομέ¬ 
νους μετά τις εκλογές στην Εισαγγελία Πρωτοδικών όπου 
υπάγεται ο Δήμος ή η Κοινότητα, ατούς Εκλογικούς Κα¬ 
ταλόγους της οποίας είναι εγγεγραμμένοι. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 19 Απριλίου 1999 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ. ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ β ΕΜΠΟΡΙΚΗΣ ΝΑΥΤΙΛΙΑΣ 

ΒΑΣΩ ΠΑΠΑΝΔΡΕΟΥ ΣΤΑΥΡΟΣ ΑΡ. ΣΟΥΜΑΚΗΣ 
-Φ- 

Αριθ. 13894 (2) 

Καθορισμός αριθμού συνεργατών που θα απασχολη¬ 
θούν με σύμβαση μίσθωσης έργου στο ΥΠΕΘΟ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 

ΑΠΟΚΕΝΤΡΩΣΗΣ, ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 6 παρ. ΙτουΝ. 1256/82 (ΦΕΚ65/τ.Α782), 
«Καθιέρωση ανωτάτου ορίου απολαβών στο δημόσιο το¬ 
μέα κ.λ.π.». 

β) Του άρθρου 6 «συμβάσεις μίσθωσης έργου» του Ν. 
2527/7.10.97 (ΦΕΚ 206/8.10.97) «Τροποποίηση και συ¬ 
μπλήρωση διατάξεων του Ν. 2190/1994 και άλλες διατά- 
ξεις». 

γ) Του άρθρου 22 παρ. 3 κεφ. Τέταρτο «“Ελεγχος δημο¬ 
σίων δαπανών, του Ν. 2362/23.11.95 (ΦΕΚ 247/τ.Α/ 
27.11.95) «Περί Δημοσίου Λογιστικού, ελέγχου των δα¬ 
πανών του Κράτους και άλλες διατάξεις». 

2. Την αριθμ. 8211/8.3.1999 απόφαση του Πρωθυπουρ¬ 
γού και της Υπουργού Εσωτερικών, Δημόσιας Διοίκησης 
και Αποκέντρωσης, (ΦΕΚ 198/τ.Β/8.3.1999) «Ανάθεση αρ¬ 
μοδιοτήτων Υπουργού Εσωτερικών, Δημόσιας Διοίκησης 
και Αποκέντρωσης στους Υφυπουργούς Εσωτερικών, 
Δημόσιας Διοίκησης και Αποκέντρωσης». 

3. Την αριθμ. 34001/ΔΙΟΕ 1957/9.10.96 (ΦΕΚ 
937/Γ.Β/14.10.96) απόφαση του Πρωθυπουργού και του 
Υπουργού Εθνικής Οικονομίας «Καθορισμός αρμοδιοτή¬ 
των των Υφυπουργών Εθνικής Οικονομίας». 

4. Την αριθμ. 1107147/1239/006Α/4.10.96 (ΦΕΚ 
922/τ.Β/7.10.96) απόφαση του Πρωθυπουργού και Υ¬ 
πουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

5. Την ανάγκη εκπόνησης του παρακάτω έργου, απο¬ 
φασίζουμε: 


1. Καθορίζουμε δύο (2) συνεργάτες διερμηνείς κατό¬ 
χους πτυχίου ανώτατης σχολής με άριστη γνώση της α¬ 
ραβικής γλώσσας και μια ακόμα εκ των αγγλικής και γαλ¬ 
λικής με εμπειρία σε θέματα που αφορούν τις οικονομικές 
σχέσεις της Ελλάδος με τις Αραβικές Χώρες καθώς και 
διερμηνείας στα ανωτέρω θέματα να απασχοληθούν με 
σύμβαση μίσθωσης έργου στο Υπουργείο Εθνικής Οικο¬ 
νομίας (Δ/νση Ε5 Σχέσεων με τις χώρες της Μέσης Ανα¬ 
τολής και τις αναπτυσσόμενες χώρες Ασίας, Αφρικής και 
Λατινικής Αμερικής της Γενικής Διεύθυνσης Ε.Ο.Ε.Σ. της 
Γενικής Γραμματείας ΔΟΣ). Οι ανωτέρω συνεργάτες θα 
απασχολούνται κατά τη διάρκεια της ισχύος της συμβά- 
σεως κατά περίπτωση για διερμηνεία σε Διυπουργικές Ε¬ 
πιτροπές, συνέδρια, ημερίδες, συζητήσεις με εκπροσώ¬ 
πους ξένων χωρών κ.λ.π. 

Ειδικότερα η εκτέλεση του έργου συνίσταται: 

Στη διερμηνεία κατά τις Μικτές Διυπουργικές Επιτρο¬ 
πές Οικονομικής Τεχνικής Συνεργασίας μεταξύ της Ελλά¬ 
δος και των Αραβικών Χωρών και των συναφών μεταφρά¬ 
σεων των Πρακτικών, Μνημονίων, Πρωτοκόλλων και Συμ¬ 
φωνιών που θα υπογράφονται με τη λήξη των εργασιών 
των Μικτών Διυπουργικών Επιτροπών ή των Επιτροπών Ε¬ 
μπειρογνωμόνων Ελλάδος - Αραβικών χωρών. 

Στη διερμηνεία κατά τη διάρκεια των συνομιλιών και δια¬ 
πραγματεύσεων οι οποίες λαμβάνουν χώρα στο πλαίσιο 
επισήμων και υπηρεσιακών επισκέψεων προς ή από τις 
χώρες αυτές. 

Στη διερμηνεία των συνομιλιών της πολιτικής ηγεσίας 
του Υπουργείου και των υπηρεσιακών παραγόντων και ε¬ 
μπειρογνωμόνων του ΥΠΕΘΟ, καθώς και λοιπών Υπουρ¬ 
γείων (π.χ. ΥΠΕΞ) όταν παρίσταται ανάγκη με Άραβες ο¬ 
μολόγους τους και λοιπούς επισήμους από τις χώρες αυ¬ 
τές που θα επισκέπτονται την Ελλάδα. 

Επίσης θα καλούνται να προσφέρουν αντίστοιχο έργο 
και κατά τη διοργάνωση επισήμων αραβο-ελληνικών συ¬ 
νεδρίων καθώς και άλλων σημανπκών εκδηλώσεων, όπως 
σεμιναρίων, συμποσίων, ΡΟΒΑ Κ.Λ.Π. 

2. Το χρονικό διάστημα στο οποίο θ' απασχοληθούν οι 
ανωτέρω συνεργάτες στην εν λόγω Δ/νση του ΥΠΕΘΟ, ο¬ 
ρίζεται σε δύο (2) χρόνια έκαστος και κατ’ αποκοπή αμοι¬ 
βή τους θα ανέλθει σε ένα εκατομμύριο επτακόσιες χιλιά¬ 
δες (1.700.000) δραχμές το χρόνο, για κάθε έναν χωριστά 
και θα βαρύνει τις πιστώσεις του Τακτικού Προϋπολογι¬ 
σμού έτους 1999 του Υπουργείου Εθνικής Οικονομίας, 
Κ.Α. 0871 φορέας 13/110 «Αμοιβές φυσικών προσώπων 
με σύμβαση έργουί». 

3. Το ανωτέρω έργο δεν συνδέεται με το ωράριο εργα¬ 
σίας της υπηρεσίας και δεν ανάγεται στον κύκλο καθηκό¬ 
ντων των υπαλλήλων του Υπουργείου Εθνικής Οικονο- 
μίας. 

4. Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 19 Απριλίου 1999 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

ΛΕΩΝΙΔΑΣ ΤΖΑΝΗΣ ΑΛΕΞΑΝΔΡΟΣ Μ Π ΑΛΤ ΑΣ 

ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αβίθ. 2/14579/0022 (3) 

Καθορισμός επιδόματος αλλοδαπής μόνιμης υπαλλήλου 
με βαθμό Α’ του Κλάδου ΠΕ Διοικητικός - Οικονομικός 
του Υπουργείου Περιβάλλοντος - Χωροταξίας & Δη¬ 
μοσίων Έργων, τοποθετημένης στο Γ. Τ. Βοστώνης 
του Υπουργείου Τύπου & Μ.Μ.Ε. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΤΥΠΟΥ & ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του άρθρου 6 παρ. 3 του Ν. 506/76, ό¬ 
πως αντικαταστάθηκε από το άρθρο 21 παρ. 3 του Ν. 
1586/86 «Περί ρυθμίσεως θεμάτων τινών της Γενικής 
Γραμματείας Τύπου και Πληροφοριών του Υπουργείου 
Προεδρίας Κυβερνήσεως». 

2. Τις διατάξεις του Π.Δ. 258/30.6.93 «Οργανισμός της 
Γενικής Γραμματείας Τύπου και Πληροφοριών του Υ¬ 
πουργείου Προεδρίας της Κυβέρνησης (ΦΈ.Κ. Α 112) ό¬ 
πως τροποποιήθηκε με το Π.Δ. 171/6.7.94 «Τροποποίηση 
Οργανισμού της Γ ενικής Γ ραμματείας Τύπου και Πληρο¬ 
φοριών» (ΦΕΚ 108). 

3. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» που προστέθηκε με 
τη διάταξη του άρθρου 27 του Ν. 2081/92 και αντικατα- 
στάθηκε με το άρθρο 1 του Ν. 2469/97 (ΦΕΚ 38/Α). 

4. Τη διάταξη του άρθρου 40 του Ν. 849/78, όπως συ¬ 
μπληρώθηκε με το άρθρο 8 του Ν. 2129/93. 

5. Την απόφαση αριθμ . 26618/Ζ/5087/29.12.98, σύμ¬ 
φωνα με την οποία τοποθετήθηκε στο Γ.Τ. Βοστώνης, η 
μόνιμη υπάλληλος του κλάδου Π.Ε. Διοικητικός - Οικονο¬ 
μικός του Υπουργείου Περιβάλλοντος - Χωροταξίας και 
Δημοσίων Έργων, αποσπασμένη στο Υπουργείο Τύπου 
και Μ.Μ.Ε. προς κάλυψη υπηρεσιακών αναγκών, Πλάκα 
Θεοδώρα. 

6. Το Π.Δ. 181/94 «Συγκρότηση της Γ ενικής Γ ραμματεί¬ 
ας Τύπου και Πληροφοριών σε Υπουργείο Τύπου και Μέ¬ 
σων Μαζικής Ενημέρωσης και καθορισμός αρμοδιοτήτων 
του» (ΦΕΚ 116/Α). 

7. Την κοινή απόφαση του Πρωθυπουργού και του Υ¬ 
πουργού Οικονομικών αριθμ. 1107147/1239/0006Α/ 
4.10.96 «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών» (ΦΕΚ 922/Β7 
7.10.96). 

8. Την απόφαση αρ. 2020006/1988/0022/18.3.98 καθο¬ 
ρισμός επιδόματος αλλοδαπής από 1.1.1998 και από 
1.1.1999 (ΦΕΚ 374/27.4.1998). 

9. Το γεγονός ότι από την παρούσα απόφαση η δαπάνη 
της οποίας αν έρχεται σε 9.764.880 δρχ. δεν επιβαρύνε¬ 
ται η πίστωση στον Κ.Α. 0232 φορέας 47/110 του προϋ¬ 
πολογισμού του Υπουργείου Τύπου και Μ.Μ.Ε. έτους 
1999 πέραν των αρχικών προβλέψεων, γιατί η εν λόγω υ¬ 
πάλληλος υπηρετεί στο Γ.Τ. Βοστώνης από 11.1.99, απο¬ 
φασίζουμε: 

Καθορίζουμε το επίδομα αλλοδαπής της Πλάκα Θεο¬ 
δώρας, μόνιμης υπαλλήλου του Κλάδου ΠΕ Διοικητικός 
- Οικονομικός του Υπουργείου Περιβάλλοντος - Χωρο¬ 
ταξίας και Δημοσίων Έργων, αποσπασμένη στο Υπουρ¬ 
γείο Τύπου και Μ.Μ.Ε. (της πρώην Γενικής Γ ραμματείας 
Τύπου και Πληροφοριών του Υπουργείου Προεδρίας 
Κυβερνήσεως) που υπηρετεί στο Γραφείο Τύπου Βο¬ 
στώνης στο ποσό των $4.260 από 11.1.1999, έως 11.9.99 
που αντιστοιχεί στο 60% του δικαιούμενου επιδόματος 


του Πρέσβυ στη χώρα αυτή (Επιδ. Πρέσβυ $7.100 χ 0% 

= $ 4.260 χ 8 μήνες =$34.080 χ 286 δρχ.= 9.764.880 

δρχ). 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 5 Απριλίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΤΥΠΟΥ ΚΑΙ ΜΕΣΩΝ 

ΟΙΚΟΝΟΜΙΚΩΝ ΜΑΖΙΚΗΣ ΕΝΗΜΕΡΩΣΗΣ 

Ν. ΧΡΙΣΤΟΔΟΥΛΑΚΗΣ ΔΗΜΗΤΡΙΟΣ ΡΕΠΠΑΣ 
-♦- 

Αριθ. 2/14581/0022 (4) 

Καθορισμός επιδόματος αλλοδαπής μόνιμης υπαλλήλου 
με βαθμό Β' του Κλάδου ΔΕ Διοικητικού - Λογιστικού 
του Γενικού Επιτελείου Αεροπορίας του Υπουργείου 
Εθνικής Άμυνας, αποσπασμένης στο Γ.Τ. Μόσχας του 
Υπουργείου Τύπου και Μ.Μ.Ε. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΤΥΠΟΥ & ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του άρθρου 6 παρ. 3 του Ν. 506/76, ό¬ 
πως αντικαταστάθηκε από το άρθρο 21 παρ. 3 του Ν. 
1586/86 «Περί ρυθμίσεως θεμάτων τινών της Γενικής 
Γραμματείας Τύπου και Πληροφοριών του Υπουργείου 
Προεδρίας Κυβερνήσεως». 

2. Τις διατάξεις του Π.Δ. 258/30.6.93 «Οργανισμός της 
Γενικής Γραμματείας Τύπου και Πληροφοριών του Υ¬ 
πουργείου Προεδρίας της Κυβέρνησης» (ΦΕΚ 112/τ.Α') ό¬ 
πως τροποποιήθηκε με το Π.Δ. 171/6.7.94 «Τροποποίηση 
Οργανισμού της Γενικής Γραμματείας Τύπου και Πληρο¬ 
φοριών» (ΦΕΚ 108). 

3. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» που προστέθηκε με 
τη διάταξη του άρθρου 27 του Ν. 2081/92 και αντικατα- 
στάθηκε με το άρθρο 1 του Ν. 2469/97 (ΦΕΚ 38/τ.Α'). 

4. Τη διάταξη του άρθρου 40 του Ν. 849/78, όπως συ¬ 
μπληρώθηκε με το άρθρο 8 του Ν. 2129/93. 

5. Την απόφαση αριθ. 20991/Ζ/5262/27.10.94, σύμφω¬ 
να με την οποία τοποθετήθηκε στο Γ.Τ. Μόσχας, η μόνιμη 
υπάλληλος με βαθμό Β'του κλάδου Δ.Ε. Διοικητικού - Λο¬ 
γιστικού του Γενικού Επιτελείου Αεροπορίας του Υπουρ¬ 
γείου Εθνικής Άμυνας, αποσπασμένη στο Υπουργείο Τύ¬ 
που και Μ.Μ.Ε. προς κάλυψη υπηρεσιακών αναγκών, Σω¬ 
τηρίου Πελαγία. 

6. Την απόφαση αριθ. 2071919/7423/00222/22.12.94 
(Υπ. Οικονομικών) με την οποία έγινε ο καθορισμός του ε¬ 
πιδόματος αλλοδαπής της ανωτέρω υπαλλήλου. 

7. Το Π.Δ. 181/94 «Συγκρότηση της Γενικής Γ ραμματεί¬ 
ας Τύπου και Πληροφοριών σε Υπουργείο Τύπου και Μέ¬ 
σων Μαζικής Ενημέρωσης και καθορισμός αρμοδιοτήτων 
της» (ΦΕΚ 116/τ.Α'). 

8. Την κοινή απόφαση του Πρωθυπουργού και του Υ¬ 
πουργού Οικονομικών αριθ. 1107147/1239/0006Α/ 
4.10.96 «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών» (ΦΕΚ 922/τ.Β / 
7.1096). 

9. Την απόφαση αριθ. 2020006/1988/0022/18.3.98 κα¬ 
θορισμός επιδόματος αλλοδαπής από 1.1.1998 και από 
1.1.1999 (ΦΕΚ 374/27.4.1998). 

10. Το γεγονός ότι από την παρούσα απόφαση η δαπά¬ 
νη της οποίας ανέρχεται σε 14.414.400, δεν επιβαρύνεται 
η πίστωση στον Κ.Α. 0232 φορέας 47/110 του προϋπολο¬ 
γισμού του Υπουργείου Τύπου και Μ.Μ.Ε. έτους 1999 πέ¬ 
ραν των αρχικών προβλέψεων, γιατί η εν λόγω υπάλληλος 
υπηρετεί στο Γ.Τ. Μόσχας από 15.11.94, αποφασίζουμε: 

Καθορίζουμε το επίδομα αλλοδαπής της Σωτηρίου Πε¬ 
λάγιας, μόνιμης υπαλλήλου με βαθμό Β' του Κλάδου ΔΕ 
Διοικητικού - Λογιστικού του Γενικού Επιτελείου Αεροπο¬ 
ρίας του Υπουργείου Εθνικής Άμυνας, αποσπασμένη στο 
Υπουργείο Τύπου και Μ.Μ.Ε. (της πρώην Γενικής Γραμ¬ 
ματείας Τύπου και Πληροφοριών του Υπουργείου Προε¬ 
δρίας Κυβερνήσεως) που υπηρετεί στο Γραφείο Τύπου 


Μόσχας στο ποσό των $ 4.200 από 1.1.1999, που αντι¬ 
στοιχεί στο 60% του δικαιούμενου επιδόματος του Πρέ¬ 
σβη στη χώρα αυτή (Επιδ. Πρέσβυ $ 7.000 X 60 % = $ 
4.200 X 12 μήνες = $ 50.400 X 286 δρχ. = 14.414.400 
δρχ·). 

Η παρούσα να δημοσιευθεί στην Εφημερίδα της Κυ¬ 
βερνήσεως. 


Αθήνα, 5 Απριλίου 1999 


Οι ΥΠΟΥΡΓΟΙ 


ΥΦΥΠΟΥΡΓΟΣ 

ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 


ΤΥΠΟΥ ΚΑΙ ΜΕΣΩΝ 
ΜΑΖΙΚΗΣ ΕΝΗΜΕΡΩΣΗΣ 

ΔΗΜΗΤΡΙΟΣ ΡΕΠΠΑΣ 



6626 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


I 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕϋΞΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιι«ρ: «νννν.βΙ.ρΓ 

ΙΝΤΕΡΝΕΤ: ΙιοΙ.ρΓ 
θ-ιπβϋ: ην &5 @ ΙιοΙ.ςτ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ. Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ. Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ ^ Π( χ, 0 σε χ(δες και άνω αροσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α. Σ. Ε. Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 » . 750 » . 

70.000 » . 3.500 » . 

30.000 » . 1.500 » . 

15.000 » . 750 » . 

5.000 » . 250 » . 

10.000 » . 500 » . 

3.000 » . 150 » . 

10.000 » . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 » . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με εππαγή καί σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η 1 ανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Ρ~ Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' | 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 





